# Lisa III

# Tehniline kirjeldus

# Hankija: Paide Linnavalitsus

Riigihange: **„Paide Raekoja siseviimistlustööd“**

# ÜLDOSA

## Sissejuhatus

Tehnilise kirjelduse punkt 1 on koostatud Tööga seotud üldiste küsimuste käsitlemiseks ja erinevate dokumentatsiooni hulka kuuluvate dokumentide omavaheliste seoste selgitamiseks ning projektdokumentatsiooni täiendamiseks ja mõnedele projektdokumentatsioonis toodud asjaoludele täiendavaks tähelepanu juhtimiseks. Juhul, kui käesolevas Tehnilise kirjelduse esitatud nõuded on rangemad, kui muudes hankedokumendi koosseisu kuuluvates dokumentides, kohalduvad käesoleva Tehnilise kirjelduse üldosa nõuded.

Pakkuja peabtööde tegemisel juhinduma Eestis kehtivatest töödega seotud alljärgnevatest seaduste, standardite, normdokumentide ja juhendite terviktekstidest, mis on kättesaadavad Elektroonilise Riigi Teataja kataloogist – <https://www.riigiteataja.ee/>, Standardikeskus, Tallinn Aru 10. <http://www.evs.ee/>, Paide Linnavalitsuse veebilehel <https://www.paide.kovtp.ee/> rubriigist “Õigusaktid”, Ehitustööde Üldised Kvaliteedinõuded (RYL), Hea Ehitustava ning juhendmaterjalid (sh Soome Vabariigi erialaliitude väljaanded).

Pakkuja peab arvestama objekti iseloomust tingitult kõigi lisakuludega ja -töödega, mida hankedokumentatsioonis kajastatud ei ole, ent mis on vajalikud hanke lõppeesmärgi saavutamiseks.

Mitmeti tõlgendatavate lahenduste, formuleeringute ja tööde puhul, kui nende kohta ei ole esitatud hanke ajal täpsustavaid küsimusi, loetakse prioriteetseks Hankija tõlgendus, kusjuures Hankija eeldab, et arvestatud on rangemate nõuetega.

Pakkuja esitab Hankija esindajale kõigi Töö tegemiseks kasutatavate materjalide kohta nende valmistaja poolt väljastatud kvaliteeti ning tehnilistele normidele vastavust tõendavad dokumendid enne nende tellimist, kasutamist ja/või paigaldamist. Igal juhul on vaja esitada materjalide tootjapoolsed sertifikaadid ning peale objektile transportimist ka tarnijate saatelehed. Hankija esindajal on õigus peatada Töö, kui Pakkuja ei täida nimetatud kohustust, kusjuures Töö peatamine sellisel juhul ei anna Pakkujale õigust nõuda tööde kestuse pikendamist.

## Hankija eesmärk

Hankija eesmärk on saada kehtivatele standarditele ja normidele vastavad kvaliteetselt remonditud Paide Raekoja ruumid.

## Projekti detailsus

Hankedokumendi lisas esitatud skeemidel on määratletud alad ja hinnangulised mahud.

Materjalid on hankedokumentatsiooni lisana pakkujatele kättesaadavad.

Pakkuja poolt koostatud projektlahenduse õigsuse ja vastavuse eest vastutab Pakkuja ning Hankija kooskõlastus ei vähenda ega vabasta Pakkujat vastutusest, s.t. täisvastutus teostatu eest lasub Pakkujal.

## Kvaliteedinõuded

Asjaolu, et dokumentatsioonis, sh projektdokumentatsioonis puudub viide asjakohasele seadusele, määrusele, ehitus- ja projekteerimisnormile või standardile, ei vabasta Pakkujat kohalduvate nõuete täitmisest. Kui pakkumise dokumentatsioonis, sh projektdokumentatsioonis, on viidatud erineva rangusega nõuetele, normidele jms, siis kehtib rangeim nõue, norm, käsitlus.

Tööd peavad vastama RYL-i kvaliteediklassile 2. Eesti Vabariigis vastavate ehitusnormide puudumisel võetakse aluseks sarnased Euroopa Liidus kehtivad ehitusnormid. Normide ja nõuete erinevuste korral järgitakse neist rangemaid.

## Samaväärsus

Pakkuja võib Hankijale pakkuda erinevate materjalide, kuid peab arvestama, et HD-s esitatud tehnilised andmed on materjalile, tootele jms miinimumnõudeks - samaväärne materjal, toode jms on projektdokumentatsioonis tooduga samaväärne või sellest parem tehniliste parameetrite, kvaliteedi, väljanägemise, kasutus- ja hooldusmugavuse jms poolest. Kui hankedokumendis ja/või muus käesoleva riigihanke eseme tehnilist kirjeldust sisalduvas dokumendis on viidatud kindlale standardile, ostuallikale, protsessile, kaubamärgile, patendile, tüübile, päritolule või tootmisviisile, tuleb seda lugeda ja mõista selliselt, et lubatud on samaväärsed standardid, allikad, protsessid jne.

# Töövõtu ulatus

Käesolevas peatükis on käsitletud hangitava töövõtu üldist ulatust ja planeeritud tegevusi ning hankija nõuded.

## Ruumide remonttööd

Ehitustööd viiakse läbi Paide Raekojas aadressiga Keskväljak 14, Paide.

Lähteülesande koostamise aluseks on võetud visuaalne vaatlus.

Tööde kirjeldus on järgmine:

Töö käigus kaetakse põrandad, põrandaliistud, uksed, aknad vajalikus mahus kiledega, paberiga ning tõkestatud peab olema tolmulevik teistesse ruumidesse;

tammest mööbliplaadi eemaldamine (ukse pale) ja utiliseerimine;

olevate seinapindade ettevalmistustööd (sh lahtise viimistluskihi eemaldamine ca 30m² ulatuses);

seinapindade katmine soolasid tõkestava kaitsevahendiga ja tasanduskrohvimine (maht ca 30m²)

seinapindade viimistlemine (sh pahteldamine, värvimine);

tammest mööbliplaadi tarne ja paigaldus (ukse pale);

ehitustööde juhtimine, korrashoid, lõpukoristus ning objekti üle- ja käiku andmisega seotud tegevused;

# Nõuded Tööde teostamisel

## Tööohutus

Pakkuja peab varustama oma personali kaitsekiivritega, kinnastega, helkurvestiga, kaitsejalanõudega, jm tööliigist sõltuvalt vajalike individuaal- ja rühmakaitsevahenditega. Kaitsevahendite valikul erinevat tüüpi tööde tegemisel tuleb juhinduda Vabariigi Valitsuse 11.01.2000 määruse nr 12 „Isikukaitsevahendite valimise ja kasutamise kord“ nõuetest. Pakkuja peab tagama, et kaitsevahendite kasutamine on kohustuslik nii töölistele kui ka muudele ehitusalal viibivatele inimestele nende ehitusalal viibimise ajal. Kiivri kandmine on kohustuslik kõigile Ehitusplatsile sisenevatele inimestele.

## Nõuded tööde teostamisele

Töömaa üleandmine Pakkujale toimub peale lepingu sõlmimist.

Pakkuja teeb Hankijaga igakülgset koostööd turvalisuse, varade säilimise ning korrashoiu tagamiseks tööde tegemise ajal.

Pakkuja tagab vajalikus mahus Ehitusala tehnilise valve ja katab vastavad kulud. Pakkuja vastutab Ehitusala tuleohutuse eest.

Pakkuja vastutab täiel määral kõigi võimalike Tööde tegemisest tingitud kahjustuste ning riknemiste eest ning on kohustatud kandma kõik kahjustuste tagajärgede likvideerimise ning hüvitamisega seotud kulud.

Pakkuja kohustuseks on tagada ehituse dokumenteerimine ja tehnilise dokumentatsiooni täitmine vastavalt “Ehitamise dokumenteerimisele, ehitusdokumentide säilitamisele ja üleandmisele esitatavad nõuded ning hooldusjuhendile, selle hoidmisele ja esitamisele esitatavad nõuded ” (Majandus- ja taristuministri määrus, Vastu võetud 04.09.2015 nr 115).

## Kulude hüvitamine Pakkuja poolt

Pakkuja kannab ehitusaegsed kulud, s.h valve, vee, kanalisatsiooni, kütte, side ja elektrienergia tarbimise eest vastavalt kehtivatele tariifidele.

## Keskkonnakaitse ja ehitusplatsi ning ümbritsevate alade korrashoid

Ehitusperioodil vastutab töövõtja ka keskkonnakaitse (oma ehitustegevuse ja muu sellest tuleneva piires) eest ehitusobjektil ja selle kõrval oleval alal vastavalt Eesti Vabariigis kehtivatele seadustele ja nõuetele ning tellijapoolsetele juhistele.

Pakkuja peab kasutama keskkonnasõbralikke materjale, vahendeid ja töömeetodeid ning vältima keskkonna reostamist. Kõik jäätmed tuleb käidelda ning nendest vabaneda kohasel moel, vastavalt jäätmete omadustele. Ohtlikud jäätmed tuleb koguda ja käidelda eraldi.

Pakkuja on kohustatud vältima keskkonnale kahju tekitamist. Pakkuja vastutab mistahes Tööde teostamisel Ehitusalal tekkiva keskkonnakahju eest. Pakkuja kannab keskkonnakahju tõkestamise ja tagajärgede kõrvaldamisega seotud kulud, sealhulgas (kuid mitte ainult) mistahes keskkonnakahju tekitamisega seotud avalik-õiguslikud kahjuhüvitised ja nõuded.

# Nõuded ehitusprotsessi lõpetamisel

## Katsetused ja kontrolltoimingud

Pakkuja teostab kõik dokumentatsioonis nõutud ja tavapärased kontrolltoimingud.

## Objekti lõppdokumentatsioon

Remonttööde lõpetamiseks peab Pakkuja ette valmistama ehitise ülevaatuse akti, esitama valminud tööd ülevaatuseks 1 eksemplaris CD-l/DVD-l kontrollimiseks esitama järgmised dokumendid:

* vajalike ametkondade ja protsessi osaliste poolt allkirjastatud Ehitise ülevaatuse akt;
* Pakkujapoolt koostatud projektdokumentatsioon või selle osad koos muudatustega (s.h. tööjoonised);
* tehniline informatsioon Tööskasutatud ehitusmaterjalide, toodete ja varustuse kohta (s.h. sertifikaadid, katsetulemused, kirjeldused, kasutusjuhendid jne);
* ehituspäevik (isekopeeriva päeviku puhul esimene ja teine koopia);
* kaetud tööde aktid;
* teostusjoonised;
* katsetuste ja kontrolltoimingute aktid;
* muud ehituse tehnilised dokumendid.